ได้ใจลูกค้า
เมื่อบ่ายแก่ๆ ของวันศุกร์ที่ 28 พ.ย.ที่ผ่านมา ธนาคารกรุงศรีอยุธยาได้ฤกษ์ดีแจกรางวัลใหญ่ รถยนต์มาสด้า 3 ให้กับลูกค้าผู้โชคดีที่ใช้บริการ &#8220;SMS รู้ไว ไม่อั้น&#8221; แจ้งทุกยอดธุรกรรมในทันที โดยสมัครใช้บริการไม่มีการจำกัดจำนวนครั้งและเงินขั้นต่ำ
1 ธ.ค. 2557

เมื่อบ่ายแก่ๆ ของวันศุกร์ที่ 28 พ.ย.ที่ผ่านมา ธนาคารกรุงศรีอยุธยาได้ฤกษ์ดีแจกรางวัลใหญ่ รถยนต์มาสด้า 3 ให้กับลูกค้าผู้โชคดีที่ใช้บริการ “SMS รู้ไว ไม่อั้น” แจ้งทุกยอดธุรกรรมในทันที โดยสมัครใช้บริการไม่มีการจำกัดจำนวนครั้งและเงินขั้นต่ำ 
ที่ว่าฤกษ์ดีนี่ไม่ได้ดูดวงและฮวงจุ้ยแต่อย่างใด แต่เป็นช่วงเวลาที่เวลา ว่างแมชชิ่งกันของ โนริอากิ โกโตะ ประธานเจ้าหน้าที่บริหาร ธนาคาร กรุงศรีอยุธยา กับลูกค้าผู้โชคที่เดินทางมาจากต่างจังหวัด 
ฝ่ายการตลาดของธนาคารจัดเตรียมสถานที่หน้าอาคารสำนักงานใหญ่และจัดเตรียมพร็อพไว้เต็มที่ เพื่อให้ถ่ายภาพมอบรถยนต์มาสด้า 3 สีแดงแปร๊ด ให้ลูกค้าแล้วโดดเด่น แต่เมื่อถึงเวลามอบรางวัลจริงๆ ฝนก็เทลงมาราวกับฟ้ารั่ว ทำให้ทั้งคนมอบรางวัลและคนรับรางวัลวิ่งหนีฝนกันอลวน
ฝ่ายจัดการขอให้เลื่อนการมอบรางวัลไปก่อน แต่คุณโกโตะยืนยันให้ดำเนินการต่อ เพราะกว่าจะหาวันว่างที่ตรงกันได้แทบแย่ แถมลูกค้าอยู่ต่างจังหวัดก็เกรงใจที่จะให้เดินทางไปๆ มาๆ พอฝนซาก็กางร่มออกไปทำพิธีมอบรถให้ลูกค้า ส่วนภาพถ่ายนั้นไม่มีปัญหาเพราะเทคโนโลยีสมัยใหม่สามารถ รีทัชภาพให้แจ่มแจ๋วเหมือนไม่มีฝนตกมาสักเม็ด 
งานนี้คุณโกโตะได้ใจลูกค้าไปเต็มๆ เลยขอบอก